На основу члана 92. став 4. Закона о буџетском систему („Службени гласник РС“ број број 54/2009, 73/2010, 101/2010,101/2011, 93/2012, 62/2013, 63/2013-исправка, 108/2013, 142/2014, 68/2015-др.закон, 103/2015, 99/2016, 103/2017 и 95/2018), члана 40. став 1. тачка 7. Статута општине Инђија-пречишћен текст („Службени лист општине Инђија“, број 9/13, 7/18 и 5/19) и Сагласности Државне ревизорске институције број 400-658/2019-04 од 22.02.2019. године,

 Скупштина општине Инђија, на седници одржаној дана 10. априла 2019. године, донела је

**ОДЛУКУ**

**О ВРШЕЊУ ЕКСТЕРНЕ РЕВИЗИЈЕ ЗАВРШНОГ РАЧУНА БУЏЕТА**

**ОПШТИНЕ ИНЂИЈА ЗА 2018. ГОДИНУ**

**Члан 1.**

 За вршење екстерне ревизије Завршног рачуна буџета општине Инђија за 2018. годину, ангажоваће се лице које испуњава услове за обављање послова ревизије финансијских извештаја, прописане законом којим се уређује рачуноводство и ревизија.

**Члан 2.**

 Избор и ангажовање лица из члана 1. ове Одлуке, извршиће се у складу са одредбама Закона о јавним набавкама.

**Члан 3.**

 Извештај о извршеној екстерној ревизији, биће саставни део Завршног рачуна буџета општине Инђија за 2018. годину.

**Члан 4.**

 Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 400-8/2019-I Председник,**

**Дана: 10. априла**  **2019. године**

**Инђија Милан Предојевић**

**ОБРАЗЛОЖЕЊЕ**

Правни основ за доношење Одлуке о вршењу екстерне ревизије Завршног рачуна буџета општине Инђија за 2018. годину, садржан је у члану 92. став 4. Закона о буџетском систему („Службени гласник РС“ број 54/2009, 73/2010, 101/2010,101/2011, 93/2012, 62/2013, 63/2013-исправка, 108/2013, 142/2014, 68/2015-др.закон, 103/2015, 99/2016, 103/2017 и 95/2018).

 Закон о буџетском систему, у члану 79. ставу 2. тачки 2. регулише садржај завршног рачуна и то тако да, поред осталог, завршни рачун мора садржати извештај екстерне ревизије, а чланом 92. став 2. и став 3. регулише да екстерној ревизији подлежу и завршни рачуни локалних власти и да исту врши Државна ревизорска институција. Ставом 4. предвиђено је да изузетно, уместо Државне ревизорске институције, екстерну ревизију буџета локалне власти, може уз сагласност те институције, а на основу Одлуке Скупштине општине, да обави и друго лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

 Дакле, из наведених разлога општина Инђија се дописом број 400-4/2019-II од 20.02.2019. године обратила Државној ревизорској институцији, за добијање сагласности да се за потребе ревизије Завршног рачуна општине Инђија за 2018. годину, ангажује лице у складу са законом, уколико та институција неће вршити ревизију Завршног рачуна буџета општине Инђија за 2018. годину.

 Државна ревизорска институција је дана 22.02.2019. године, одлучујући по захтеву општине Инђија, дала Сагласност да екстерну ревизију Завршног рачуна општине Инђија за 2018. годину, обави друго лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

 Имајући у виду напред наведено, предлаже се Скупштини општине да Одлуку о вршењу екстерне ревизије Завршног рачуна општине Инђија за 2018. годину, усвоји у тексту како је дато у материјалу.

 Општинска управа општине Инђија